Toeffwanderer:  Jörg & Mani Matter?    Mi lieb Jörg!  Einisch meh hesch du mi überrascht u das im positivschte Sinn!    Bini doch e bärner Giiu, wo sit chindesbei a, mit de Lieder vom Mani gross worde isch - u i gloube, die Wort  u die Lieder vom Mani hei mi guet begleitet... geleitet...    U ou hüt no... grad mängisch üf dr Büetz da summe ig amene Morge, weni au die truurige Woustandsgringe im Charre hinge gseh äbe grad das Liedli da...    äbe grad das, wo dr Mani nie het gsunge, är hets gschriebe u isch nie drzue cho, das säuber z'singe:        Warum syt dir so truurig?    Text & Musik: Mani Matter    Warum syt dir so truurig?  Wohl, me gseht nech's doch a  Söttet emal öiji Gsichter  Gseh, wenn der sitzet im Büro  Söttet emal öiji Gsichter  Gseh, wenn der fahret im Tram    Warum syt dir so truurig?  S'geit doch so wi der's weit  Frou u Chind sy doch zwäg, im  Pruef geit's geng e chly vorwärts  S'längt doch ou hie und da  Scho für nes chlys Drübery    Warum syt dir so truurig?  Förchtet der das, wo chönnt cho?  Aber dir syt doch versicheret  Gäge die mügleche Zuefäll  Und wenn ds  Alter de chunnt  Heit der e rächti Pension    Warum syt dir so truurig?  Nei, dir wüsset ke Grund  Vilicht, wenn der e Grund hättet  Wäret der weniger truurig  Mänge, wenn ds Läben ihm wehtuet  Bsinnt sech derdür wider dra...    ----------------------------------------------    .... u viellecht.... gseshni amene Morge mal meh lächelndi Gsischter bi mir im Charre und ir Stadt überhoupt...    Märku